योगी ने अपनी पार्टी के धार्मिक व सांस्कृतिक एजेंडे को ध्यान में रखकर जिलों का नाम बदलना शुरू किया है। पहले फैजाबाद नगर पालिका परिषद को अयोध्या नगर निगम, फिर इलाहाबाद को प्रयागराज किया। फैजाबाद जिले का नाम बदलकर अयोध्या करना उनके इसी एजेंडे का हिस्सा लगता है। जानकार बताते हैं कि योगी सरकार अयोध्या पर आकर रुकने वाली नहीं है। बहुसंख्यक वर्ग से लखनऊ, मिर्जापुर, अलीगढ़, आजमगढ़ सहित कई जिलों के नाम बदलने की मांग हो रही है। भविष्य में और जिलों के नाम बदले जाएं तो अचरज नहीं होना चाहिए।